Sé munur á uppsetningu texta hér að neðan og í PDF skjali gildir PDF skjalið . 1365 / 2019 um tæknilega framkvæmdarstaðla er varða verklag , framsetningu og sniðmát fyrir skýrslu vátryggingafélaga um gjaldþol og fjárhagslega stöðu . Gildissvið . Reglur þessar gilda um starfsemi innlendra vátryggingafélaga og starfsemi erlendra vátryggingafélaga hér á landi , sbr. 2. og 3. gr. laga nr. 100 / 2016 , um vátryggingastarfsemi . Þá gilda reglur þessar um vátryggingasamstæður , sbr. 1. gr. laga nr. 60 / 2017 um vátryggingasamstæður . Verklag , framsetning og sniðmát fyrir skýrslu um gjaldþol og fjárhagslega stöðu . Samkvæmt 1. mgr. 54. gr. laga nr. 100 / 2016 um vátryggingastarfsemi skal vátryggingafélag eigi síðar en 14 vikum eftir lok reikningsárs birta opinberlega skýrslu um gjaldþol og fjárhagslega stöðu . Reglur þessar eru settar til að innleiða tæknilega framkvæmdarstaðla sem mæla fyrir um verklag , framsetningu og sniðmát vegna skýrslugjafarinnar . Samkvæmt 1. mgr. 41. gr. laga nr. 60 / 2017 um vátryggingasamstæður ber hluteignarfélag , eignarhaldsfélag á vátryggingasviði og blandað eignarhaldsfélag í fjármálastarfsemi í vátryggingasamstæðu ábyrgð á að birta árlega opinberlega skýrslu um gjaldþol og fjárhagslega stöðu á samstæðugrundvelli . Innleiðing reglugerðar . Með reglum þessum , með vísan til ákvörðunar sameiginlegu EES-nefndarinnar nr. 62 / 2018 frá 23. mars 2018 , öðlast gildi hér á landi framkvæmdarreglugerð framkvæmdastjórnarinnar ( ESB ) 2015 / 2452 frá 2. desember 2015 um tæknilega framkvæmdarstaðla að því er varðar verklag , framsetningu og sniðmát fyrir skýrslu um gjaldþol og fjárhagslega stöðu í samræmi við tilskipun Evrópuþingsins og ráðsins 2009 / 138 / EB , sem er birt í EES-viðbæti við Stjórnartíðindi Evrópusambandsins nr. 94 , frá 19. nóvember 2019 , bls. 1 :